ഇസിമങ്കാലിസൊ തണ്ണീർതട ഉദ്യാനം

ദക്ഷിണാഫ്രിക്കയിലെ ക്വാസ്സുലു-നതാൽ പ്രവിശ്യയുടെ കിഴക്കൻ തീരത്ത് സ്ഥിതിചെയ്യുന്ന ഒരു തണ്ണീർത്തട പ്രദേശമാണ് ഇസിമങ്കാലിസൊ തണ്ണീർതട ഉദ്യാനം (ഇംഗ്ലീഷ്: ISimangaliso Wetland Park) എന്ന് അറിയപ്പെടുന്നത്. വിസ്തൃതിയിൽ ദക്ഷിണാഫ്രിക്കയിലെ ഏറ്റവും വലിയ മൂന്നാമത്തെ സംരക്ഷിത മേഖലയാണ് ഇത്. 3,280 ചതുരശ്ര കിലോമീറ്ററോളം  വരുന്ന പ്രദേശമാണ് ഇസിമങ്കാലിസൊ തണ്ണീർത്തടം. ഗ്രേറ്റർ സെന്റ്.ലൂസിയ തണ്ണീർത്തട ഉദ്യാനം എന്നാണിത് ആദ്യം അറിയപ്പെട്ടിരുന്നത്. 2007 നവംബർ 1 മുതൽക്കാണ് പേര് മാറ്റിയത്. 

വളരെ ചുരുങ്ങിയ പ്രദേശത്തിനുള്ളിൽ കാണപ്പെടുന്ന അത്യപൂർവ്വമായ ജൈവവൈവിധ്യവും പ്രകൃതി മനോഹാരിതയും കാരണമാണ് ഇസിമങ്കാലിസൊയെ യുനെസ്കോ ലോകപൈതൃകപട്ടികയിൽ ഉൾപ്പെടുത്തിയത്., വിഭിന്നങ്ങളായ ആവസവ്യവസ്ഥകൾ കാരണമാണ് ഇത്രയും ജൈവവൈവിധ്യം ഇവിടെഉണ്ടായത്. പവിഴപുറ്റുകൾ , കടൽത്തീരങ്ങൾ, സബ് ട്രോപ്പികൽ ദ്യൂൻ കാടുകൾ, സവാന്നകൾ, തണ്ണീർത്തടങ്ങൾ എന്നിവയെല്ലാ, ഈ സംരക്ഷിതമേഖലയുടെ ഉള്ളിൽ വരുന്നുണ്ട്.

ആനകൾ, ആഫ്രിക്കൻ പുലി, കറുത്ത കണ്ടാമൃഗം, തെക്കൻ വെള്ള കണ്ടാമൃഗം, ആഫ്രിക്കൻ കാട്ടുപോത്ത് തുടങ്ങിയ ജീവികൾ ഈ വനമേഖലയിൽ കണ്ടുവരുന്നു. കൂടാതെ സമുദ്രപ്രദേശത്ത് തിമിംഗിലങ്ങൾ, ഡോൾഫിനുകൾ, വിവിധയിനം കടലാമകൾ എന്നിവ അധിവസിക്കുന്നു. നിരവധി നൈൽ മുതലകളും, ഹിപ്പോകളും ഇവിടെയുണ്ട്. 44 വർഷത്തെ ഇടവേളക്കു ശേഷം 2013 ഡിസംബറിൽ ആഫ്രിക്കൻ സിംഹങ്ങളേയും ഈ വനപ്രദേശത്ത് വീണ്ടും കൊണ്ടുവരികയുണ്ടായി.

 പുറത്തേക്കുള്ള കണ്ണികൾ 

 St Lucia
 Official site of iSimangaliso Wetland Park 
 St. Lucia South Africa Website 
 Lake St. Lucia 
വർഗ്ഗം:ദക്ഷിണാഫ്രിക്കയിലെ ലോകപൈതൃകകേന്ദ്രങ്ങൾ